นายกรัฐมนตรี หารือคณะเจ้าหน้าที่ระดับสูงด้านความมั่นคงของประเทศสมาชิก BIMSTEC ร่วมกันแก้ปัญหาการก่อการร้ายอาชญากรรมข้ามชาติและภัยคุกคามทางไซเบอร์
นายกรัฐมนตรี หารือคณะเจ้าหน้าที่ระดับสูงด้านความมั่นคงของประเทศสมาชิก BIMSTEC ร่วมกันแก้ปัญหาการก่อการร้ายอาชญากรรมข้ามชาติและภัยคุกคามทางไซเบอร์พลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า คณะเจ้าหน้าที่ระดับสูงด้านความมั่นคงของประเทศสมาชิก BIMSTEC เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เนื่องในโอกาสเข้าร่วมการประชุมประจำปีของหัวหน้าฝ่ายความมั่นคงประเทศสมาชิก BIMSTEC ครั้งที่ 3 (The 3rd Annual Meeting of the BIMSTEC National Security Chiefs)นายกรัฐมนตรี กล่าวขอบคุณประเทศสมาชิก ที่ให้เกียรติประเทศไทยในการเป็นเจ้าภาพการจัดการประชุมครั้งนี้ ซึ่งเป็นการประชุมในระดับนโยบายเรื่องภัยคุกคามรูปแบบใหม่ เพื่อร่วมกันป้องกันและแก้ไขปัญหาการก่อการร้าย อาชญากรรมข้ามชาติ ภัยคุกคามทางไซเบอร์ รวมถึงความร่วมมือทางวิชาการด้านความมั่นคง นับเป็นความร่วมมือที่สำคัญมายาวนานกว่า 10 ปี และทำให้ภูมิภาคอ่าวเบงกอลมีความสงบสุขมีเสถียรภาพคณะเจ้าหน้าที่ระดับสูงด้านความมั่นคงของประเทศสมาชิก BIMSTEC ขอบคุณนายกรัฐมนตรีที่ให้การต้อนรับอย่างอบอุ่น และใช้โอกาสนี้อวยพรวันเกิดแก่นายกรัฐมนตรี เชื่อมั่นว่านายกรัฐมนตรีจะนำพาประเทศไปสู่ความมั่นคงและมีเสถียรภาพนายกรัฐมนตรี กล่าวอีกว่า ความมั่นคงเป็นพื้นฐานสำคัญของเศรษฐกิจ สังคมและวัฒนธรรม ทั้งนี้ไทยในฐานะประธานอาเซียนยืนยันว่าอาเซียนพร้อมจะร่วมมือกับ BIMSTEC ในการป้องกันและแก้ไขปัญหาภัยคุกคามของภูมิภาคและเชื่อมั่นว่าการประชุมดังกล่าว จะเป็นเวทีที่สำคัญในการเสริมสร้างเสถียรภาพด้านความมั่นคงในภูมิภาคอ่าวเบงกอลเป็นอย่างดี